Α.Ε.Π.Σ. Αιολικός Μυτιλήνης

Ο Αθλητικός Εκπολιτιστικός Ποδοσφαιρικός Σύλλογος Αιολικός Μυτιλήνης, συντμημένα Α.Ε.Π.Σ. Αιολικός Μυτιλήνης είναι αθλητικός σύλλογος με έδρα την πόλη της Μυτιλήνης στη Λέσβο. Η επίσημη ημερομηνία ίδρυσης του συλλόγου είναι 17 Αυγούστου 1975 και προήλθε έπειτα από τη συγχώνευση των συλλόγων «Άτλαντα» και «Απόλλωνα» της πόλης. Χρώματα του Αιολικού είναι το μπλε και το άσπρο και πήρε το όνομα του από τους αρχαίους Αιολείς, οι οποίοι το 1110 - 1000 π.Χ. εγκαταστάθηκαν και αφομοιώθηκαν στο νησί της Λέσβου, συμβάλλοντας στην πρόοδο του με τη γλώσσα και τον πολιτισμό τους. Διαθέτει ενεργά τμήματα ποδοσφαίρου και καλαθοσφαίρισης, ενώ στο παρελθόν διέθετε επίσης τμήματα ποδηλασίας, τριάθλου, τεχνικής κολύμβησης και αντισφαίρισης. Το ποδοσφαιρικό τμήμα αποτελεί το πιο διακεκριμένο του συλλόγου και έχει παρουσία στα εθνικά πρωταθλήματα, με κορυφαία του επίδοση τις 3 συμμετοχές του στο πρωτάθλημα της Β΄ Εθνικής κατηγορίας.

 Το 1962 ιδρύθηκε ο «Άτλας Μυτιλήνης» με τμήματα ποδοσφαίρου και στίβου. Το 1963 ιδρύθηκε ο σύλλογος «Αιολικός» από συγχώνευση του παλιού σωματείου Αχιλλεύς Μυτιλήνης (από το 1926) και του Ολυμπιακού Μυτιλήνης που είχε ιδρυθεί το 1961 από συγχώνευση Μυτιληναϊκού (από το 1926) και Κεραυνού. Ο Αιολικός αγωνίστηκε στη Β΄ Εθνική ποδοσφαίρου ανδρών 1964-65. Το 1965 ο Αιολικός συγχωνεύτηκε με την Α.Ε. Μυτιλήνης (που είχε προκύψει το 1963 από συγχώνευση των παλιών συλλόγων Παλλεσβιακός και Άρης Μυτιλήνης) και τον Α.Ο. Λέσβου και δημιούργησαν την ομάδα «Π.Γ.Σ. Μυτιλήνη» που μετείχε στη Β΄ Εθνική ποδοσφαίρου ανδρών 1965-66 και 1966-67. Με την ίδια συγχώνευση δημιουργήθηκε ως δεύτερος τοπικός σύλλογος ο «Λεσβιακός». Το 1969 ο Λεσβιακός και η Μυτιλήνη συγχωνεύτηκαν και δημιούργησαν τον «Απόλλωνα Μυτιλήνης», ο οποίος έπαιξε στη Β΄ Εθνική το 1969-70, 1971-72 και 1973-74. Το 1975 συγχωνεύονται ο Απόλλων και ο Άτλας και δημιουργούν τον Αθλητικό Εκπολιτιστικό Ποδοσφαιρικό Σύλλογο Αιολικός Μυτιλήνης. Το ποδοσφαιρικό τμήμα του Αιολικού την αγωνιστική περίοδο 2022–2023 ανακηρύχθηκε υπέρ-πρωταθλητής της Γ΄ Εθνικής Κατηγορίας. Από τη σεζόν 2023–2024 θα αγωνίζεται στο δεύτερο τη τάξει επαγγελματικό πρωτάθλημα της Super League 2 με την επωνυμία «Α.Ε.Π.Σ. Αιολικός Π.Α.Ε.». Το 1982 κατέκτησε το Κύπελλο Ερασιτεχνών Ελλάδος, νικώντας στο γήπεδο του Ταύρου τον Α.Ο. Νέας Αρτάκης με 3-2. Τις σεζόν 1982-83, 1984-85 και 1985-86 ο Αιολικός αγωνίστηκε στη Β΄ Εθνική κατηγορία και αυτή είναι η υψηλότερη διάκριση της ομάδας. Η καλύτερη πορεία του στο Κύπελλο Ελλάδος είναι η συμμετοχή του στη φάση των 16 τη σεζόν 1985-86, όποτε και αποκλείστηκε από τον Παναθηναϊκό. Το 2002 κατέκτησε το Κύπελλο Ερασιτεχνών Ελλάδος για δεύτερη φορά, νικώντας στο Στάδιο της Λιβαδειάς τον Αλμωπό Αριδαίας με τελικό σκορ 4-2. *Ως 4η κατηγορία Πρωτάθλημα Γ΄ Εθνικής (2): 1983-84, 2022-23 Πρωτάθλημα Δ΄ Εθνικής: 1991-92, 2004-05 Κύπελλο Ελλάδας ερασιτεχνών (2): 1981-82, 2001-02 Πρωτάθλημα Ε.Π.Σ. Λέσβου (5): 1975-76, 1976-77, 1978-79, 2000-01, 2013-14 Κύπελλο Ε.Π.Σ. Λέσβου (16) : 1975-76, 1976-77, 1979-80, 1980-81, 1981-82, 1990-91, 2000-01, 2001-02, 2002-03, 2003-04, 2004-05, 2010-11, 2013-14, 2015-16, 2017-18, 2018-19 Το τμήμα καλαθοσφαίρισης αποτελεί από τα μακροβιότερα του συλλόγου, μετά του ποδοσφαίρου. Ιδρύθηκε το 1994 από τον αείμνηστο Δημήτρη Κουκέλη. Ανήκει στη δύναμη της Τ.Ε. Ε.Ο.Κ. Λέσβου και επί σειρά πολλών ετών αγωνίζεται στα τοπικά της πρωταθλήματα. Διαθέτει παιδικό, εφηβικό και ανδρικό τμήμα, τα οποία δηλώνουν παραδοσιακά συμμετοχή στα επίσημα τοπικά πρωταθλήματα.Μετά τον άδικο χαμό του ιδρυτή και προπονητή της ομάδας Δημήτρη Κουκέλη τον Σεπτέμβριο του 2012, τη διαχείριση του τμήματος ανέλαβε ο Σύνδεσμος Φιλάθλων Αιολικού Μυτιλήνης σε συνεργασία με τη διοίκηση του συλλόγου. Έδρα του αποτελεί το Δημοτικό Κλειστό Γυμναστήριο Νεάπολης Μυτιλήνης. Η ανδρική ομάδα αγωνίζεται στην Α΄ Κατηγορία της Τ.Ε. Ε.Ο.Κ. Λέσβου. Το 2020, κατέκτησε το Κύπελλο Λέσβου. Αυτή ήταν η πρώτη φορά που ο Αιολικός κατορθώνει να σηκώσει την κούπα στη συγκεκριμένη διοργάνωση και μια από τις ελάχιστες που διαθέτει στη συλλογή του, αφού παρότι έχει μακρά παράδοση στο μπάσκετ του νησιού, μετρούσε ως τώρα ένα πρωτάθλημα Β' Κατηγορίας (1995-96) και δύο εφηβικά πρωταθλήματα (1997-98 και 2003-04). Την χρονιά 2021-22, ο Αιολικός πανηγύρισε την άνοδο στην Γ' Εθνική, στην οποία θα αγωνιστεί για την χρονιά 2022-23. Την χρονιά 2022-23, ο Αιολικός αγωνίστηκε στην Γ' Εθνική, όμως δεν κατάφερε να παραμείνει στην κατηγορία. Σωκράτη Μάκρα, "Ιστορία του Λεσβιακού Αθλητισμού", 1982. Επίσημη ιστοσελίδα Σελίδα στο Transfermarkt Τρέχοντα αποτελέσματα αγώνων του Αιολικού